

**ŠILUTĖS RAJONO SAVIVALDYBĖS ADMINISTRACIJA**

**ŠVIETIMO IR KULTŪROS SKYRIUS**

**ŠILUTĖS RAJONO SAVIVALDYBĖS**

**2022 METŲ ŠVIETIMO PAŽANGOS ATASKAITA**

Šilutės rajono savivaldybės 2022 metų pažangos ataskaita parengta atsižvelgiant į:

* Lietuvos Respublikos Seimo 2012 m. gegužės 15 d. nutarimu Nr. XI-2015 patvirtintą Lietuvos pažangos strategiją „Lietuva 2030“;
* Lietuvos Respublikos Seimo 2013 m. gruodžio 23 d. nutarimu Nr. XII-745 patvirtintą Valstybinio švietimo 2013–2022 metų strategiją;
* Lietuvos Respublikos Seimo 2020 m. gruodžio 11 d. Nr. XIV-72 patvirtintą Aštuonioliktosios Lietuvos Respublikos Vyriausybės programą;
* Lietuvos Respublikos Vyriausybės 2020 m. rugsėjo 9 d. Nr. 998 patvirtintą 2021–2030 metų nacionalinį pažangos planą;
* Geros mokyklos koncepciją;
* Šilutės rajono savivaldybės tarybos 2013 m. spalio 24 d. sprendimu Nr. T1-922 patvirtintą Šilutės rajono savivaldybės 2015–2024 metų strateginį plėtros planą;
* Šilutės rajono savivaldybės tarybos 2021 m. gruodžio 16 d. sprendimu Nr. T1-851 patvirtintą Šilutės rajono savivaldybės 2022–2024 metų strateginį veiklos planą;
* Šilutės rajono savivaldybės tarybos 2022 m. kovo 31 d. sprendimu Nr. T1-951 patvirtintą Šilutės rajono savivaldybės bendrojo ugdymo mokyklų tinklo pertvarkos 2022–2026 metų bendrąjį planą.

Šilutės rajono savivaldybės švietimo veiklos ilgalaikis tikslas – didinti Šilutės rajono švietimo sistemos efektyvumą, vaikų ir mokinių užimtumą. 2022 m. Švietimo ir kultūros skyriaus veikloje buvo numatytos prioritetinės kryptys:

– Švietimo paslaugų kokybės ir efektyvumo didinimas.

– Analize ir partneryste grįstos švietimo kokybės kultūros diegimas.

* Ugdymo prieinamumo ir mokinių individualių kompetencijų įtraukties didinimas.

2015–2024 metų strateginiame plėtros plane suformuluota Šilutės rajono savivaldybės (toliau – Savivaldybė) vizija, prioritetai, tikslai, uždaviniai ir priemonės. Švietimo sektoriuje numatyta siekti švietimo sistemos inovatyvumo (pvz. mokymosi visą gyvenimą, neformaliojo vaikų bei suaugusiųjų švietimo plėtra, darnaus ugdymo skatinimas ir pan.), lygiagrečiai skiriant dėmesį ir švietimo infrastruktūros modernizavimui.

Išskiriamos pagrindinės SSGG analizės išvados.

STIPRYBĖS. Nuosekliai vykdoma švietimo sistemos optimizavimo veikla, atsižvelgiant į mažėjantį besimokančiųjų skaičių. Ikimokykliniame ugdyme tenkinamas esamas poreikis - visi pageidaujantys gali lankyti pasirinktą ikimokyklinio ugdymo įstaigą. Gimnazijose dirbančių aukštos kvalifikacijos specialistų skaičius. Švietimo įstaigose yra santykinai aukštas materialinio aprūpinimo lygis (informacinėmis technologijomis, patalpomis, mokinius vežiojančiais autobusais). Nuosekliai tvarkomi mokyklų pastatai ir mokymosi aplinka. Kasmet skiriamos lėšos einamajam mokyklų tvarkymui bei remontui.

SILPNYBĖS. Švietimo infrastruktūra: nerenovuoti lopšelių-darželių pastatai, susidėvėję mokyklų sporto aikštynai. Aktuali problema – švietimo sistemos darbuotojų amžiaus struktūra; sunkiau pritraukti jaunus specialistus; daugėja pensinio amžiaus dirbančių mokytojų. Aktualus mokymosi kokybės klausimas.

GALIMYBĖS. Toliau tobulinti mokymo(si) procesą ir mokymo bazę dalyvaujant ES, valstybės ar kitų fondų projektuose. Ikimokyklinių ugdymo įstaigų materialinės bazės gerinimas.

GRĖSMĖS. Įvertinant tai, kad Šilutės r. savivaldybėje didelę dalį gyventojų sudaro kaimo gyventojai, sunkiau užtikrinti visų gyventojų vienodas galimybes dalyvauti neformalaus ugdymo veikloje. Didėjanti atskirtis tarp mokymo(si) kokybės ir rezultatų gimnazijose ir pagrindinėse mokyklose.

Kiekvienais metais atliekama kiekybinė ir kokybinė ugdymo proceso organizavimo duomenų analizė. Pagal turimus stebėsenos duomenis, siūlomi rajono Savivaldybės tarybai galimi struktūriniai mokyklų, klasių ir grupių komplektavimo pokyčiai.

1. ***Švietimo įstaigų tinklas***

Savivaldybėje iš esmės sutvarkytas mokyklų tinklas. 2022–2023 mokslo metais rajone veikia įvairių tipų švietimo įstaigos.

**1 lentelė: Švietimo įstaigų pokytis per trejus metus:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Metai** | **Švietimo pagalbos tarnyba** | **Ikimokyklinės** | **Mokyklos-darželiai** | **Pradinės mokyklos** | **Progimnazijos** | **Pagrindinės mokyklos** | **Gimnazijos** | **Neformaliojo švietimo įstaigos** | **Jaunimo ir suaugusių mokymo centras (JSMC)** | **Specialioji mokykla** |
| 2020–2021 | 1 | 8 | 1 | 1 | 0 | 8 | 5 | 2 | 1 | 1 |
| 2021–2022 | 1 | 8 | 1 | 1 | 1 | 7 | 5 | 2 | 1 | 1 |
| 2022–2023 | 1 | 8 | 1 | 1 | 1 | 6 | 5 | 2 | 1 | 1 |
| **Pokytis** | 0 | 0 | 0 | 0 | **1** | **-2** | 0 | 0 | 0 | 0 |

**2 lentelė: Mokyklų ir mokinių skaičiaus kaita:**

|  |  |  |  |
| --- | --- | --- | --- |
| **Eil. Nr.** | **Švietimo įstaigos tipas** | **Švietimo įstaigų skaičius** | **Mokinių skaičius** |
| **2020–2021 m. m.** | **2021–2022 m. m.** | **2022–2023 m. m.** | **2020–2021 m. m.** | **2021–2022 m. m.** | **2022–2023 m. m.** |
| 1. | Gimnazijos | 6\* | 6\* | 6\* | 1595 | 1599 | 1733 |
| 2. | Progimnazijos | – | 1 | 1 | – | 867 | 896 |
| 3. | Pagrindinės mokyklos | 9 | 8 | 7 | 2376 | 1518 | 1504 |
| 4. | Pradinės mokyklos | 2 | 2 | 2 | 408 | 410 | 424 |
| **Iš viso:** | **17** | **17** | **16** | **4474** | **4394** | **4557** |

\*Su JSMC

**3 lentelė. Mokinių skaičius pagal ugdymo programas**

|  |  |  |  |  |
| --- | --- | --- | --- | --- |
| **Mokslo metai** | **Pradinis ugdymas 1–4 kl.** | **Pagrindinis ugdymas I dalis, 5–8 kl.** | **Pagrindinis ugdymas II dalis, 9–10 kl.** | **Vidurinis ugdymas** **9–12 kl.** |
| **Mokinių skaičius** | **Proc.** | **Mokinių skaičius** | **Proc.** | **Mokinių skaičius** | **Proc.** | **Mokinių skaičius** | **Proc.** |
| **2020–2021** | 1482 | 33,82 | 1592 | 36,35 | 772 | 17,62 | 533 | 12,17 |
| **2021–2022** | 1517 | 34,52 | 1561 | 35,52 | 784 | 17,84 | 532 | 12,10 |
| **2022–2023** | 1622 | 35,59 | 1582 | 34,72 | 799 | 17,53 | 554 | 12,16 |

Vykdant tinklo pertvarkos planą, per 2022 metus prie Vainuto gimnazijos prijungta Katyčių pagrindinė mokykla, ji tapo Vainuto gimnazijos Katyčių skyriumi.

 Mokinių skaičius 2022–2023 m. m. palyginus su 2021–2022 m. m., padidėjo 163 mokiniais.

**4 lentelė. Vidutinis klasių komplekto dydis pagal ugdymo programas**

|  |  |  |  |  |
| --- | --- | --- | --- | --- |
| **Mokslo metai** | **Ugdymo programa** | **Mokinių skaičius** | **Klasių komplektų skaičius** | **Vidutinis klasės komplekto skaičius** |
| **Pradinio (rajone)** | **DKS\*/šalies** | **Pagrindinio (rajone)** | **DKS\*/šalies** | **Vidurinio (rajone)** | **DKS\*/šalies** |
| **2020–2021** | 18,07 | 17,54/19,4 | 19,38 | 19,80/20,9 | 23,17 | 22,17/22,7 | 4379 | 227 | 19,29 |
| **2021–2022** | **18,28** | n. d./19,8 | **19,87** | n. d./21,9 | 23,13 | n. d./25,1 | 4394 | 224 | **19,62** |
| **2022–2023** | **18,2** | 18,28/20,1 | **19,82** | 20,45/22,5 | 22,16 | 22,1 / 23,2 | 4557 | 229 | **18,53** |

\*Didžiosios kaimiškos savivaldybės

Lyginant metus su metais, vidutinis mokinių skaičius klasės komplekte kasmet svyruoja. Ir pagrindinio, ir vidurinio ugdymo klasėse mokinių skaičius didėjo kasmet (lyginamuoju laikotarpiu), tačiau pradinio ugdymo klasėse mokinių skaičius nežymiai mažėjo – 0,08 punkto.

Pažymėtina, kad mažų klasių komplektų rajono mokyklose yra 1 (Vainuto gimnazijos Katyčių skyrius 5 mokiniai), o dideli klasių komplektai (sukomplektuota po 25 mokinius), 2022–2023 m. m. yra suformuoti pradinio ugdymo klasėse: Šilutės r. Žemaičių Naumiesčio mokyklos-darželio 4 klasėje ir Martyno Jankaus pagrindinės mokyklos 2, 3, 4 klasėse.

**5 lentelė. Jungtinės klasės**

|  |
| --- |
| **Jungtinių klasių komplektai\*\*** |
|  | **1–4 kl.** | **5–8 kl.** | **Iš viso 1–8 kl.\*\*** |
| **Metai** | **Skaičius** | **Dalis (proc.)** | **Skaičius** | **Dalis (proc.)** | **Skaičius** | **Dalis (proc.)** |
| **2020–2021** | 4 | 5,06 | 2 | 1,71 | 6 | 3,06 |
| **2021–2022** | 6 | 7,4 | 2 | 1,77 | 8 | 4,12 |
| **2022–2023** | 3 | 3 | 0 | 0 | 3 | 1,85 |
| **Mokinių skaičius jungtinėse klasėse** |
| **2020–2021** | 42 | 2,87 | 28 | 1,20 | 70 | 1,85 |
| **2021–2022** | 81 | 5,41 | 30 | 1,30 | 111 | 2,92 |
| **2022–2023** | 41 | 2,53 | 0 | 0 | 41 | 1,9 |

\*Jungtinės 1–4 klasės, kurių sumažėjo 3 lyginant su praėjusiais mokslo metais, yra Žemaičių Naumiesčio gimnazijos Gardamo skyriuje ir Vilkyčių pagrindinėje mokykloje.

\*\*Neskaitant Traksėdžių Šilojų mokyklos ir Žibų pradinės mokyklos specialiosios klasės.

Įgyvendinant 2016–2020 m. tinklo pertvarkos bendrąjį planą iki 2020 m. buvo uždaryti 6 pradinio ugdymo skyriai, 2 mokyklų progimnazijų skyriai reorganizuoti į pradinių klasių skyrius, mokiniai pavežami į artimiausias mokyklas, tačiau jungtinių klasių neišvengta.

2022 m. kovo 31 d. patvirtintas 2022–2026 metų rajono tinklo pertvarkos bendrasis planas (toliau – Planas), kuriame numatyti mokyklų tinklo pokyčiai:

* Dėl mažų ir jungtinių klasių:

Siekiant išvengti jungtinių 5–10 klasių, nuo 2022 m. rugsėjo 1 d. reorganizuota Katyčių pagrindinė mokykla, prijungiant ją prie Vainuto gimnazijos ir paliekant Vainuto gimnazijos Katyčių skyrių, kuriame yra vykdomos ikimokyklinio, priešmokyklinio, pradinio ir pagrindinio ugdymo programos.

Jungtinės 1–4 klasės išliko Žemaičių Naumiesčio gimnazijos Gardamo skyriuje ir Vilkyčių pagrindinėje mokykloje.

* Dėl mažų mokyklų:

Traksėdžių Šilojų mokykloje pagal individualizuotas pradinio ir pagrindinio ugdymo, socialinių įgūdžių lavinimo programa nuo rugsėjo 1 d. mokosi 55 mokiniai. Kaip žinia, specialiosios mokyklos, kuriose mokosi 60 ir mažiau mokinių, turi būti reorganizuojamos arba likviduojamos pradedant 2024 metais iki einamųjų metų rugsėjo 1 dienos, todėl Traksėdžių Šilojų mokykloje numatyta stebėti mokinių skaičių mokykloje; jei nėra teisės aktais nustatyto mažiausio mokinių skaičiaus, vykdyti reorganizaciją, priimant savivaldybės tarybos atitinkamus sprendimus.

* Planas šiuo metu mažų mokyklų atžvilgiu atitinka Tinklo kūrimo taisyklių nuostatas.

**6 lentelė. Vienam mokytojui tenkantis mokinių skaičius**

|  |  |  |  |  |  |  |  |
| --- | --- | --- | --- | --- | --- | --- | --- |
| **Mokslo metai** | **Mokinių skaičius** | **Mokytojų skaičius** | **Vidutinis mokinių skaičius 1 mokytojui** | **Turinčių pilną krūvį mokytojų skaičius** | **Turinčių pilną krūvį mokytojų dalis proc.** | **Mokytojų , dirbančių ne vienoje mokykloje, sk.** | **Mokytojų, dirbančių ne vienoje mokykloje, dalis proc.** |
| **2020–2021** | 4379 | 403 | 11,23 | 165 | 37,92 | 64 | 15,88 |
| **2021–2022** | 4394 | 383 | 10,64 | 162 | 40,22 | 59 | 15,40 |
| **2022–2023** | 4557 | 379 | 11,07 | 169 | 44,47 | 76 | 20,05 |

2022–2023 m. m. mokinių skaičius 1 pedagogui, lyginant su praeitais mokslo metais, padidėjo 0,43 mokinio, nes 55,53% (210) pedagogų dirba ne visu etatu. Rajone daugėja mokytojų dalis, dirbančių ne vienoje švietimo įstaigoje – pokytis 4,5% (17 mokytojų).

* **Daroma pažanga**
1. ***Ikimokyklinis ir priešmokyklinis ugdymas***

Ikimokyklinis ir priešmokyklinis ugdymas organizuojamas 7-iose ikimokyklinėse įstaigose ir 11-oje bendrojo ugdymo mokyklų.

**7 lentelė. Ikimokyklinio ir priešmokyklinio amžiaus vaikų skaičiai**

|  |  |  |  |
| --- | --- | --- | --- |
| **Mokslo metai** | **2020-2021 m. m.** | **2021-2022 m. m.** | **2022-2023 m. m.** |
| **Priešmokyklinis amžius**  | 388 | 417 | 398 |
| **Ikimokyklinis amžius**  | 1358 | 1285 | 1273 |
| **Iš viso:** | **1746** | **1702** | **1671** |

2022–2023 m. m. bendras ugdytinių skaičius įstaigose mažėjo 23 vaikais, t. y. 1,8 proc., priešmokyklinio amžiaus vaikų skaičius 2022 m. sumažėjo 19 (4,56 proc.) vaikų.

**8 lentelė. Vaikų gimstamumas Šilutės rajone**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **Metai** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** |
|  |
|  |  | **550** | **560** | **608** | **551** | **481** | **457** | **443** | **332** | **344** | **362** |
|  | **Iš gimusių skaičiaus, ateina į I klasę** | **359** | **389** | **417** | **398** |  |  |  |  |  |  |
|  | **Proc.** | **65** | **70** | **69** | **72** |  |  |  |  |  |  |

Nuo 2016 m. rajone stebima gimstamumo mažėjimo tendencija, tačiau 2022 m. gimusių skaičius yra didesnis 18 gimusiųjų, t .y. 5,23 proc. lyginant su 2021 m. Gyventojų mažėjimas, mažėjantis vaikų gimstamumas įtakoja ir vaikų skaičių ugdymo įstaigose. Nuo visų rajone gimusiųjų vaikų skaičiaus, į pirmą klasę mokytis atvyksta vidutiniškai 68 proc. vaikų.

* 2014–2015 metais šoktelėjęs gimimų skaičius, įtakojo esamų 2022–2023 m. m. pirmokų skaičių. Suformuota papildoma 1-oji klasė Žibų pradinėje mokykloje. Didėja vaikų skaičius miesto mokyklose.
* Sudaryta galimybė lankyti Švietimo įstaigas ikimokyklinio (3–5 metai) amžiaus vaikams – 100 proc. tenkinamas poreikis.
* Sėkmingas įgyvendinamas privalomas ikimokyklinis ugdymas vaikams, patiriantiems socialinę riziką. Paskirtas privalomas ugdymas 53 vaikams, gautos ugdymo, maitinimo ir pavėžėjimo lėšos socialinę riziką patiriančių vaikų ikimokykliniam ugdymui užtikrinti.
* **Daroma pažanga.**
1. ***Švietimo pagalbos teikimo aspektai***

Švietimo pagalbos mokiniui prieinamumas ir jos teikimas yra vienas iš pagrindinių aspektų rengiantis įtraukiajam ugdymui. Atsižvelgiant į Švietimo pagalbos tarnybos rekomendacijas ir poreikį, kasmet didinamas švietimo pagalbos prieinamumas mokiniams, turintiems specialiųjų ugdymosi poreikių (toliau – SUP). Teikiama efektyvi specialioji pedagoginė ir specialioji pagalba vaikui padedanti dalyvauti ugdyme, įveikti mokymosi sunkumų priežastis. Švietimo įstaigose steigiami nauji švietimo pagalbos specialistų, mokytojo padėjėjo etatai. Savivaldybės skiriamas finansavimas: 2019 m. – 200 tūkst. Eur., 2020 m. – 130 tūkst. Eur., o 2021 m. – 197 tūkst. Eur.

**9 lentelė. Švietimo pagalbos specialistų etatai pagal įstaigas.**

|  |  |  |  |  |
| --- | --- | --- | --- | --- |
|  | **Pagalbos specialistas** | **2020-2021 m. m.** | **2021-2022 m. m.** | **2022-2023 m. m.** |
| **Bendrojo ugdymo mokyklose** | Specialiojo pedagogo | 13,5 | 13,75 | 14,75 |
| Psichologo | 11,25 | 10,75 | 11,25 |
| Socialinio pedagogo | 19 | 19 | 19 |
| Logopedo | 16,5 | 16,75 | 17,25 |
| Mokytojo padėjėjo | 25,75 | 33,25 | 36,25 |
| **Iš viso etatų:** | **86** | **93,5** | **98,5** |
| **Ikimokyklinio ugdymo įstaigose** | Specialiojo pedagogo | 2,25 | 2,5 | 2,75 |
| Psichologo | 0,5 | 2 | 2 |
| Socialinio pedagogo | 6 | 6 | 6,5 |
| Logopedo | 3 | 4 | 4,5 |
| Mokytojo padėjėjo | 5 | 13,5 | 15,5 |
| **Iš viso etatų:** | **16,75** | **28** | **31,25** |
| **Švietimo pagalbos tarnyboje** | Specialiojo pedagogo | 1 | 1 | 1 |
| Psichologo | 3,5 | 3,25 | 3,25 |
| Socialinio pedagogo | 0,5 | 0,5 | 0,5 |
| Logopedo | 3 | 3 | 3 |
| **Iš viso etatų:** | **8** | **7,75** | **7,75** |
| **Iš viso rajone pagalbos specialistų:** | **110,75** | **129,25** | **137,50** |

**10 lentelė. Vienai pagalbos mokiniui pareigybei tenkančių besimokančiųjų skaičius**

|  |  |  |  |  |
| --- | --- | --- | --- | --- |
|  | **Pagalbos specialistas** | **2020-2021 m. m.** | **2021-2022 m. m.** | **2022-2023 m. m.** |
| **Bendrojo ugdymo mokyklose** | Specialiojo pedagogo | 324 | 320 | 309 |
| Psichologo | 389 | 409 | 405 |
| Socialinio pedagogo | 230 | 231 | 240 |
| Logopedo | 265 | 262 | 264 |
| Mokytojo padėjėjo | 170 | 132 | 126 |
| **Vidutiniškai mokinių vienai pareigybei:** | **51** | **47** | **46** |
| **Ikimokyklinio ugdymo įstaigose** | Specialiojo pedagogo | 1946 | 680,8 | 607 |
| Psichologo | 8758 | 851 | 835,5 |
| Socialinio pedagogo | 730 | 284 | 257 |
| Logopedo | 1460 | 175,5 | 371 |
| Mokytojo padėjėjo | 876 | 126 | 108 |
| **Vidutiniškai mokinių vienai pareigybei:** | **261** | **61** | **53** |

* Pagerėjo švietimo pagalbos specialistų, tenkančių 100 mokinių, rodiklis.
* Šilutės rajone 2022 m. papildomai įsteigta 8,25 pagalbos mokiniui specialistų pareigybių, t. y., lyginant su 2021 m., vidutiniškai daugiau 6,4 proc.
* Ypatingai didelis dėmesys ir pagalba skiriama ikimokyklinio amžiaus vaikams.

**11 lentelė. Specialiųjų ugdymo poreikių mokinių kaita**

|  |  |  |
| --- | --- | --- |
| **Mokslo metai** | **Mokinių skaičius pagal spec. poreikių lygį** | **Iš viso SUP mokinių** |
| **I - nedideli** | **II - vidutiniai** | **III - dideli** | **IV - labai dideli** |
| **2020-2021** | 187 | 129 | 255 | 9 | 580 |
| **2021-2022** | 166 | 128 | 308 | 48 | 650 |
| **2022-2023** | 233 | 142 | 390 | 69 | 834 |

Švietimo įstaigų skaičius rajone, kuriose dirba pagalbos specialistai, nesikeitė. Lyginamuoju laikotarpiu padaugėjo SUP turinčių mokinių, tačiau mokinių, turinčių didelių ir labai didelių specialiųjų ugdymosi poreikių, itin padidėjo. Pažymėtina, kad ženkliai geriau atpažįstami vaikai, kuriems reikalinga suteikti pagalbą..

Iš pateiktų lentelėse duomenų matyti, kad aktualiausia problema švietimo įstaigoms pagalbos specialistų srityje yra psichologų trūkumas. Į šią pareigybę sunku rasti specialistą.

Mokymus nuolat, pagal poreikį švietimo įstaigoms, tėvams apie SUP mokinių ugdymą organizuoja Šilutės švietimo pagalbos tarnybos specialistai. Savivaldybė nemažą dėmesį skiria autizmo spektro sutrikimą turinčių mokinių ugdymui – Žibų pradinėje mokykloje įsteigta SUP klasė vaikams, turintiems autizmo spektro sutrikimus.

* Siekiant užtikrinti SUP mokinių kokybišką ugdymą, atsižvelgiant į kiekvieno mokinio galimybes, ugdymosi poreikių ypatumus, plėtojama ir kompleksiškai teikiama švietimo pagalba.
* Traksėdžių Šilojų mokykloje visi mokiniai mokosi pagal individualizuotas pradinio ir pagrindinio ugdymo, socialinių įgūdžių lavinimo programas.
* **Daroma pažanga.**
1. ***Pavėžėjimo organizavimas***

Šilutės rajone pavežami visi rajono mokyklų mokiniai, gyvenantys nuo mokyklos toliau kaip du su pusę kilometro. Iš Švietimo, mokslo ir sporto ministerijos 2020 metais gauti 2 autobusai, kurie skirti Žemaičių Naumiesčio gimnazijai ir Juknaičių pagrindinei mokyklai, 2021 metais Savivaldybė nupirko autobusą Šilutės sporto mokyklai. Mokyklos disponuoja 18 geltonųjų autobusų ir 4 mokyklinius autobusus.

 **12 lentelė. Mokinių pavėžėjimas**

|  |  |  |  |
| --- | --- | --- | --- |
| **Pavežama** | **2020-2021 m. m.** | **2021-2022 m. m.** | **2022-2023 m. m.** |
| **Autobusų parko autobusais** | 811 | 735 | 778 |
| **Mokykliniais autobusais** | 701 | 683 | 569 |
| **Privačiu transportu** | 272 | 277 | 251 |
| **Kitu transportu** **(pagal sudarytą sutartį)** | 2 | 1 | 12 |
| **Iš viso:** | **1786** | **1696** | **1610** |

Lyginant mokslo metų duomenis, matome, kad pavežamų rajono BUM mokinių skaičius išlieka tolygus. Vidutiniškai kasmet pavėžėjimo paslauga teikiama ~33 proc. rajono mokinių.

Daugiausiai mokinių pavežama UAB „Šilutės autobusų parkas“ reguliaraus susisiekimo autobusais ir mokykliniais autobusais. Lyginant mokslo metų duomenis, autobusų parko autobusais pavežamų mokinių skaičiaus dalis kinta daugiausiai – 2022–2023 m. m. tai sudaro 48,3 proc. nuo visų vežamų mokinių skaičiaus. Jų dalis reguliariai auga.

* Savivaldybė pavėžėjimą užtikrina visiems mokiniams, kuriems reikalinga pavėžėjimo paslauga.
* **Daroma pažanga.**
1. ***Neformalus ugdymas***

Mokinių kultūrinis ugdymas yra vienas iš aktualių NVŠ aspektų, leidžiančių atsiskleisti mokinių kūrybiškumui, saviraiškai. Šilutės rajono mokyklų mokiniai dalyvauja BUM, neformaliojo vaikų švietimo ir formalųjį švietimą papildančio ugdymo mokyklų bei kitų švietimo teikėjų (NVŠ tikslinis finansavimas) įgyvendinamose neformaliojo švietimo programose.

**13 lentelė. Neformaliojo vaikų švietimo veikloje dalyvaujančių mokinių skaičiaus dalis (proc.)**

|  |  |  |  |
| --- | --- | --- | --- |
| **Mokslo metai** | **BUM vaikų skaičius, proc.** | **NVŠ tikslinis finansavimas, proc.** | **NVŠ ir formalųjį švietimą papildančios ugdymo įstaigos, proc.** |
| **2020–2021** | 67,91 | 30 | 19 |
| **2021–2022** | 67,17 | 30 | 23 |
| **2022–2023** | 66,78 | 30 | 24 |

Daugiausiai mokinių dalyvauja bendrojo ugdymo mokyklų organizuojamose neformaliojo švietimo veiklose. Lyginant mokslo metų duomenis, stebima mokinių skaičiaus dalies (proc.) kaita: 2020–2021 m. m. bendrojo ugdymo mokyklų neformaliojo švietimo veiklose dalyvauja 47 proc. mokinių, 2021–2022 m. m. skaičiaus dalis sumažėjo iki 44 proc., o 2022–2023 m. m. nežymiai didėja iki 46 proc.

* **Pokyčio nėra.**
1. ***Mokymo(si) rezultatai***

Visose Šilutės rajono bendrojo ugdymo mokyklose ugdymo procese yra naudojamos skaitmeninio mokymo priemonės. Dauguma mokyklų yra įsigijusios licencijas naudotis skaitmeniu edukaciniu turiniu ir inovatyvaus ugdymo priemonių komplektais, talpinamais „EDUKA klasė“. Taip pat mokyklos naudojasi „EMA“ (elektroninė mokymosi aplinka); skaitmeninėmis platformomis "Moodle", "Wordwall", "MozaWeb" ir kt. Mokytojai savo veikloje vis dažniau taiko įvairius skaitmeninius išteklius (internetinį įrankį „Kahoot“, mokinių elgesio, veiklos ir pasiekimų fiksavimo bei stebėjimo įrankį „ClassDojo", platformą „learningapps.org“, bendravimo aplinką „padlet.com“, testų kūrimo programą „Socrative“ ir kt.). Mokyklos naudojasi ir tomis skaitmeninėmis priemonėmis, kurios yra pateiktos švietimo portale [www.emokykla.lt](http://www.emokykla.lt) .

Ataskaitoje tikslinga paanalizuoti pedagogų skaitmeninio raštingumo tobulinimo 2022 m. situaciją. Šilutės rajono Švietimo pagalbos tarnyboje (toliau – ŠPT) pedagogų kvalifikacijos tobulinimo (toliau – PKT) organizavimas yra vykdomas, vadovaujantis Lietuvos Respublikos švietimo, mokslo ir sporto ministro 2020 m. balandžio 2 d. įsakymu Nr. V-504 „Dėl valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų ir pagalbos mokiniui specialistų 2020–2022 metų kvalifikacijos tobulinimo prioritetų patvirtinimo“, taip pat atsižvelgiant į rajono mokytojų metodinių būrelių veiklos nuostatus, darbo planus. Iš viso 2022 m. vyko 98 profesinių kompetencijų tobulinimo renginiai. ŠPT renginiuose dalyvavo 89% švietimo įstaigų darbuotojų. 2022 m. (kaip ir 2021 m.) kvalifikacijos kėlimo renginiuose aktyviausios tikslinės grupės buvo ikimokyklinio ir priešmokyklinio ugdymo pedagogai, mokyklų bendruomenės ir komandos. 2022 m. padidėjo bendrojo ugdymo pedagogų, dalyvaujančių tiksliniuose kvalifikacijos kėlimo renginiuose, skaičius.

* **Daroma pažanga skaitmeniniame ugdyme(si).**

Įgyvendintas. ES bendrai finansuojamo ,,Kokybės krepšelio“ projektas Martyno Jankaus, Saugų Jurgio Mikšo, Vilkyčių, Kintų, Usėnų pagrindinėse, Žemaičių Naumiesčio gimnazijoje. Įvykdytos suplanuotos veiklos STEAM modeliui stiprinti ugdant mokinių gamtamokslinius, matematinius, patyriminius gebėjimus, pvz.: visose mokyklose organizuotos išvykos į mokslo, pramonės ir verslo įstaigas, įsigytos STEAM mokymo priemonės: mikroskopai, 3D klasės įranga, „Ema“ ir „Eduka“ programos, organizuotos interaktyvios pamokos. Įrengtos lauko klasės. Juknaičių pagrindinėje mokykloje įrengta gamtos mokslų laboratorija, vandens tyrimų laboratorija – Vainuto gimnazijos Katyčių skyriuje. Šių mokyklų vadovų teigimu išaugo mokinių susidomėjimas gamtamoksliniais dalykais, pagerėjo mokinių motyvacija mokantis gamtos mokslų, matematikos dalykų. Švėkšnos „Saulės“ gimnazija į „Kokybės krepšelio“ projektą įsijungė nuo 2021 m. rudens – suplanuota per 2022 m. metus įrengta gamtamokslinių tyrimų laboratorija, įsigytos interaktyvių mokymo priemonės, organizuojama mokslinė-tiriamoji veikla įvairiose institucijose. Veiklos įgyvendinamos pagal sudarytą grafiką.

* Kol kas Šilutės rajone STEAM taikymas ugdyme, yra probleminė ugdymo(si) organizavimo sritis dėl ugdymo aplinkos, laboratorijų, skirtų praktinėms veikloms, mokytojų kompetencijų stokos, tinklaveikos su mokslo, kultūros įstaigomis, verslo ir nevyriausybinėmis organizacijomis bei kt.

Lietuvos Respublikos švietimo, mokslo ir sporto ministerija 2020 m. sausio 20 d. įsakymu Nr. V-72 nustatė Savivaldybėms ,,tikslą, pagal kurį numatyta racionaliau panaudoti turimus išteklius, užtikrinant savivaldybių mokyklų ugdymo kokybę ir prieinamumą“. Šiuo tikslu siekiama, kad būtų padidinta pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis.

**14 lentelė. PUPP gautų įvertinimų vidurkis.**

|  |  |  |
| --- | --- | --- |
|  | **Lietuvių kalba ir literatūra** | **Matematika** |
| **2020-2021** | **2021-2022** | **2020-2021** | **2021-2022** |
| **Šilutės r. sav.** | 6,4 | **6,21** | 6,2 | **3,8** |
| **Šalyje** | 6,5 | **6,36** | 6,2 | **4,28** |

* Lyginamuoju laikotarpiu PUPP, ypač matematikos, gautų įvertinimų vidurkis ženkliai pablogėjo.
* Ryškūs pasiekimų skirtumai tarp mokyklų, ypač matematikos.
* Įtakos PUPP rezultatams turėjo nuotolinis mokymas pandemijos laikotarpiu.

|  |  |  |  |
| --- | --- | --- | --- |
| **2018–2019** | 0% | 77% | 23% |
| **2019–2020** | 0% | 82% | 18% |
| **2020–2021** | 0% | 85% | 15% |

\*Neskaičiuojant jaunimo ir suaugusiųjų mokymo centro

 Lentelėje matome, kaip per trejus kinta dešimtokų, pasirenkančių vidurinio ugdymo programą gimnazijose, dalis. Kasmet mažėja dalis, besirenkančių mokytis profesinėse mokyklose. 100 proc. dešimtokų tęsia mokymąsi.

**15 lentelė. Išlaikytų VBE pasiskirstymas pagal balus, išlaikymo procentas, vidutiniškai vienam abiturientui tekusių egzaminų skaičius (2022 m.).**



* Vidutiniškai abiturientai renkasi 3,33 egzamino.
* Mažai abiturientų renkasi chemijos, fizikos ir informacinių technologijų egzaminus.

**16 lentelė. Išlaikytų VBE vidurkiai (2022 m.)**



* Dideli pasiekimų skirtumai ir tarp atskirų egzaminų, ir tų pačių egzaminų skirtingose gimnazijose.

**19 lentelė. Apibendrintas VBE rodiklis (standartizuotais taškais) (2021 m.).**

****

 Informacinių technologijų, istorijos, fizikos, matematikos, lietuvių kalbos ir literatūros., biologijos standartizuotas apibendrintas VBE rodiklis aukštesnis nei šalies, tačiau išlaikytų egzaminų balų vidurkis aukštesnis tik IT dalyko.

* Apie 18 proc. abiturientų 2022 metais pasirinko universitetines studijas. Daugėja abiturientų besirenkančių savanorišką karinę tarnybą.
* Būtina stiprinti STEAM veiklą, tinklaveiką su kitomis institucijomis, grįžtamąjį ryšį įgyvendinant finansinio raštingumo ir verslumo programas.
* Stiprinti matematikos ir lietuvių kalbos dalykų ugdymą, taikant efektyvesnius mokymo ir ugdymo metodus, konsultavimą. Skatinti mokinių mokymosi motyvaciją, stebėti pažangą, ją analizuoti ir aptarti.
* Vidutiniškai abiturientai renkasi 3,3 egzamino.
* Informacinių technologijų, istorijos, fizikos, lietuvių kalbos ir literatūros VBE rezultatai yra aukštesni už šalies.
* **Daroma pažanga.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**